Pärni
Perekonnanime kohta vaata artiklit Pärni (perekonnanimi). Pärni on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas, 2014. aastani kuulus küla Kaarma valda. Pärni külas asub Saaremaa Pojengide istandus (Saaremaa Puukool OÜ), kus kasvatatakse Eesti suurimas valikus pojenge – 55 sorti (2021. aasta seisuga). Kord aastas toimub Pärni külas Saaremaa Pojengifestival.